Α.Ο. Κεραυνός Λάρισας

Ο **Αθλητικός Όμιλος Κεραυνός Λάρισας** είναι ελληνικό αθλητικό σωματείο που δραστηριοποιείται στη Λάρισα, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αλκαζάρ. Επίσημο έτος ίδρυσής του είναι το 1986 και αγωνίζεται με χρώματα το πράσινο και το λευκό. Διατηρεί τμήματα ανδρικής καλαθοσφαίρισης όλων των ηλικιακών βαθμίδων. Από τον σύλλογο ξεκίνησε την καριέρα του ο Βασίλης Σπανούλης.

## Τμήμα καλαθοσφαίρισης ανδρών
### Ιστορική αναδρομή
Ο Κεραυνός Λάρισας ιδρύθηκε το 1986 όταν κάποιοι βετεράνοι του ΓΣΛ, αποφάσισαν να συστήσουν μία ομάδα, ώστε να αγωνίζονται στο τοπικό πρωτάθλημα της ΕΣΚΑΘ. To όνομα  “Κεραυνός” αποφασίστηκε στο ιστορικό καφέ “Ζήτα”, του πρώτου προέδρου, Ζαφείρη Μπαλικούρα. Το ρόστερ της πρώτης ομάδας το 1986-87 στη Β' ΕΣΚΑΘ ήταν: Δημήτρης Ζαχαρακόπουλος, Ζαφείρης Μπαλικούρας, Δημήτρης Τσούμας, Γιάννης Γιαννούλας, Παναγιώτης Πανάγος, Πέτρος Σταυρόπουλος, Αργύρης Ζιώγας, Αποστόλης Σαριμπαλίδης, Ρούλης Χριστοδούλου, Γιώργος Βαγιόπουλος, Γιώργος Αβραμόπουλος. Σύντομα ο Κεραυνός ανήλθε στην Α1 ΕΣΚΑΘ.

Λίγα χρόνια μετά, στις αρχές της δεκαετίας του 1990 ο Κεραυνός έγινε θυγατρική του ΓΣΛ. Το 1993 ο Πρέντραγκ Μπανιάρεβιτς ανέλαβε προπονητης στην ομάδα, ενώ παράλληλα ανέλαβε και τα τμήματα υποδομής του ΓΣΛ. Ετσι πολλοί παικτες από τα εφηβικό του ΓΣΛ μετακόμισαν στον Κεραυνό. Οταν το 2006 ο ΓΣΛ συγχωνεύτηκε με την ΑΕΛ για να γίνει **ΑΕΛ ΓΣ**, υπήρξε σκέψη ο Κεραυνός να μετονομαστεί σε **Κεραυνός Γυμναστικού**. 

Αργότερα ο σύλλογος διαλύθηκε και επανιδρύθηκε ως **ΑΟ Νέος Κεραυνός Λάρισας**. Από το 2014 ο σύλλογος αποφάσισε να παίζουν στην ομάδα Ανδρών, οι Παίδες και Έφηβοι για την αναδειξη νεών ταλέντων. Το 2017 επέστρεψε στην Α1 ΕΣΚΑΘ και το 2023 κατέκτησε το Κύπελλο ΕΣΚΑΘ νικώντας το Πολυαθλητικό Τρικάλων στον τελικό μετά από 2 παρατάσεις (55-55 (καν.αγώνας), 66-66 (1η παράταση), 75-70 (2η παράταση)). Το ρόστερ της ομάδας με προπονητή τον Αντώνη Πάκα ήταν: Αντωνόπουλος, Πάσχος, Μπόρσης, Σχοινάς, Τσούμας, Τζαλαβάρας, Σκρέκας, Τσουκαλέλης, Μπούρμπος .

### Πανελλήνιες Επιτυχίες των τμημάτων υποδομής
Η ακαδημία του Κεραυνού Λάρισας λειτουργεί επίσης από το 1986. Στα μέσα της δεκαετίας του 1990 ο Κεραυνός έγινε θυγατρική του ΓΣΛ της Α1 Εθνικής, και οι επιτυχίες άρχισαν στα τμήματα υποδομής: 3η θέση στη Σύρο στο Πανελλήνιο Παίδων του 1996, και 4η την επόμενη στη Ρόδο το 1997.

Το 1999 η εφηβική ομάδα του συλλόγου έφτασε στην κατάκτηση του Πανελλήνιου Εφήβων στο κλειστό της Νέας Ιωνίας Βόλου νικώντας τον Ολυμπιακό Πειραιά στο τελικό (64-61 - με τον Βασίλη Σπανούλη να πετυχαίνει 31 πόντους). Είχαν προηγηθεί άλλωστε και οι νίκες επί Πανιωνίου και Άρη. Πρωταθλητές Ελλάδος τότε με προπονητή τον Ρώσο Βλάντο Μαιστρένγκο και βοηθό τον Αντώνη Πάκα, αναδείχθηκαν οι: Βασίλης Σπανούλης, Νίκος Ζουμπάς, Δημήτρης Μιχμίζος, Κώστας Χατζημπύρρος, Αλέξανδρος Τακούδης , Κώστας Αθανασόπουλος, Γιώργος Βλαχούλης, Βαγγέλης Λάιος, Χρήστος Χασανίδης, Δημήτρης Δεληχρήστος. Πρόεδρος ήταν ο Νίκος Πάκας.

Ο Κεραυνός στο πέρασμα των ετών αναδείξει μεταξύ άλλων τους Σπανούλη, Αγγελακόπουλο, Γκιουλέκα, Λάππα, Παπακώστα, Παπαβασιλείου, Τσιαμπαλή, Καρπούζα, Δεληχρήστο, Χατζημπύρο, Βλαχούλη, Αθανασόπουλο, αθλητές που αγωνίστηκαν σε εθνικές κατηγορίες.

### Αξιόλογοι προπονητές
Από τους πρώτους προπονητές ήταν ο Πρέντραγκ Μπανιάρεβιτς. Ακολούθησε ο Ελληνοαμερικανός Κρις Κωστούρος, και στη συνέχεια ο Βλάντο Μαϊστρένγκο, που οδήγησε την ομάδα Εφήβων στην κατάκτηση της πρώτης θέσης στο πανελλήνιο πρωτάθλημα Εφήβων το 1999.

*  Πρέντραγκ Μπανιάρεβιτς
*  Κρις Κωστούρος
*  Βλάντο Μαϊστρένγκο 
* Αντώνης Πάκας

### Αξιόλογοι παίκτες
* Δημήτρης Ζαχαρακόπουλος
*  Αργύρης Ζιώγας
* Αποστόλης Σαριμπαλίδης
* Γιώργος Βαγιόπουλος 
* Βασίλης Αγγελακόπουλος
* Γιάννης Λάππας 
* Σωτήρης Γκιουλέκας 
* Φάνης Παπακώστας
* Δημήτρης Σπανούλης
* Βασίλης Σπανούλης

## Τίτλοι
*Κύπελλο Θεσσαλίας: 
**2022-23
*A2 Θεσσαλίας: 
**2016-17
*Πρωτάθλημα Ελλάδας καλαθοσφαίρισης εφήβων: 
**1998-99
*Πρωτάθλημα ΕΣΚΑΘ εφήβων: 
**1998-99, 2021-22, 2022-23, 2023-24 
*Πρωτάθλημα ΕΣΚΑΘ Παίδων: 
**2023-24

## Έδρα
Έδρα του συλλόγου είναι το Κλειστό Γυμναστήριο Αλκαζάρ. 

## Παραπομπές


## Σημειώσεις

## Πηγές
* Αθλητισμός στη Λάρισα Α.Ε.Λ. μια πόλη
*Ο «Κεραυνός» του Σπανούλη

## Εξωτερικοί σύνδεσμοι

* 
* 
*ΚΕΡΑΥΝΟΣ ΛΑΡΙΣΑΣ 2009-2013 basketballstats.gr
*ΑΟ ΚΕΡΑΥΝΟΣ ΛΑΡΙΣΑΣ 1995-2002 stats.basket.gr

Κατηγορία:Αθλητικοί σύλλογοι Λάρισας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1986
Κατηγορία:Ιδρύσεις ομάδων καλαθοσφαίρισης το 1986